谢景星，字天瑞，直隶广平府邯郸县人。明朝政治人物。
生平.父谢宾，岁贡，官沂水丞。成化二十年（1484年）甲辰科进士，授来安县知县，丁忧，补东安县。升开封府同知，躬亲案牍，参伍勾考，宿弊尽革。受檄督修贡院，踰月讫工，擢知汉中府。汉中山谷险阻，流民多窜穴其间，景星编为户籍，俾主客俱得所。治矿徒，恤栈驿，善政甚多。